钦定古今图书集成/理学汇编/学行典/第209卷 > 孙有闻
## 钦定古今图书集成/理学汇编/学行典/第209卷 > 孙有闻

按《馀姚县志》：“孙有闻，字子长，如法嗣子也。年十五，补
弟子员。时父从贬所归，瘴毒发衄如涌泉，百药不治。
有闻吁天泣祷，祈以身代。及没，痛绝复苏，结庐墓侧，
昼夜悲号。山多虎，夜常绕庐不相惊，久且避去，人叹
异之。光宗嗣位，赴阙伸父忠，疏恳哀切，上感动，赠官
赐葬。荫母史氏，性严厉，能曲意事之，常得懽容。史随”
寝疾。妻来氏方产，绝儿乳哺姑至，羸不能支而卒。有
闻，伤感不已，遂终身不复娶。母再病，医祷备极恳恻，
居丧哀毁，面黎如墨。后承荫就选，授典簿，光禄，迁户
部主事。综核详明，节省帑金数万。以疾告归。又能乐
善好施，成亲之志，年七十而卒。遗诗文八卷。